Príloha č. 1 Opis predmetu zákazky

**Regenerácia vnútrobloku sídliska, ul. Mallého, Skalica**

**Skalica - Sídlisko Mallého -** tvorí vnútroblok ohraničený ulicami Dr. Clementisa, Mallého, Mazúrova, areálom MŠ Clementisa a MŠ Hviezdoslavova.

Predmet zákazky je rozdelený na 3 samostatné časti (3 diela):

1. časť: **Regenerácia zelene vo vnútrobloku sídliska na ul. Mallého, Skalica**;

2. časť: **Regenerácia spevnených plôch vo vnútrobloku sídliska na ul. Mallého, Skalica**;

3. časť: **Vybavenie detských ihrísk**.

1. časť: **Regenerácia zelene vo vnútrobloku sídliska na ul. Mallého, Skalica**

**Popis jestvujúceho stavu zelene (vegetácie):**

Plochy zelene zaberajú na riešenom sídlisku Mallého cca 16 900 m². Pokryvnosť stromami je v približne 70%. Priemerná veková štruktúra porastu je približne 40 rokov – ide o porasty pomerne mladé, vitálne a pomerne zdravé. Porast bol vysadený pravdepodobne počas tzv. „akcií Z“, čo sa podpísalo na neuváženej a prehustenej výsadbe a prevládajúcich ihličnatých druhoch.

Všetky trávnaté plochy sú parkového charakteru a extenzívne udržiavané len pravidelným kosením. Zloženie trávnatých plôch nevychádza čisto iba z parkových zmesí tráv, ale v niektorým častiach prevažujú byliny ako púpava, ďatelina, kapsička, hluchavka a sedmokráska čo je žiaduce a efektívne najmä v prehustených stromovitých porastoch. Tieto sa do trávnatých plôch dostali pravdepodobne samovoľným výsevom, postupom času z menej udržiavaných plôch.

Menšie priestranstvá pred samotnými bytovými domami sú vysádzané a aj udržiavané obyvateľmi predmetného sídliska. Vegetačnú skladbu tvoria prevažne cibuľoviny, trvalky a v malej miere aj kríky.

**Popis prác:**

Predmetom zákazky je úprava a vytvorenie:

* **voľnej krajiny – les:** doplnenie existujúcej stromovej vegetácie o výsadbu stromov a výsadbu cibuľovín;
* **kvetnatej lúky:** výsev vhodného spektra osiva;
* **urbanizovaného prostredia/krajiny:** regenerácia existujúcich trávnatých plôch dosiatím v množstve do 10% a regenerácia súčasných tzv. predzáhradok bytových domov.

2. časť: **Regenerácia spevnených plôch vo vnútrobloku sídliska na ul. Mallého, Skalica**

**Popis jestvujúceho stavu spevnených plôch:**

Na sídlisku sa nachádza viacero druhov povrchov komunikácií pre peších, pričom najväčší podiel je tvorený asfaltovými povrchmi, hlavný chodník lemujúci ul. Mallého je zo zámkovej dlažby, malé spojovacie chodníky sú prevážne z betónových kociek. Najviac poškodené sú asfaltové chodníky, sčasti používané ako príjazdové komunikácie pre vozidlo vyvážajúce TKO, resp. vozidlá obsluhy.

Ihriská vo vnútrobloku sú prevážne voľné asfaltové plochy, pričom asfalt nesie značné známky poškodenia vplyvom poveternostných podmienok, poškodenia z dôvodu opráv po rozkopávkach (pri opravách a pokládkach nových inžinierskych sietí).

**Popis prác:**

Predmetom zákazky je obnova asfaltových povrchov vo vnútrobloku na komunikáciách pre peších a na prístupových komunikáciách ku kontajnerovým státiam, ako aj obnova spevnených plôch ihrísk.

**Regenerácia spevnených plôch pozostáva najmä z nasledovných prác na:**

* **komunikáciách pre peších (asfaltové chodníky):** na poškodených asfaltových chodníkoch bude riešené odstránenie povrchovej vrstvy asfaltu,
* **prístupových komunikáciách (asfaltové komunikácie, resp. pojazdné chodníky ako prístup ku kontajnerovým státiam):** na poškodených asfaltových komunikáciách bude riešené odstránenie povrchovej vrstvy asfaltu, obrubníky budú ponechané, na týchto komunikáciách bude realizovaná nová asfaltová vrstva;
* **asfaltovom ihrisku „A“ (pre pohybové hry menších detí):** na poškodenej asfaltovej ploche ihriska bude riešené odstránenie povrchovej vrstvy asfaltu, obrubníky budú ponechané podľa potreby, na tejto ploche bude realizovaná nová asfaltová vrstva. Na ploche bude realizovaná maľba hracích čiar (basketbalové oblúky – hra na 1 kôš);
* **asfaltovom ihrisku „B“ (pre pohybové hry väčších detí):** na poškodenej asfaltovej ploche ihriska buderiešené odstránenie povrchovej vrstvy asfaltu,obrubníky budú ponechané podľa potreby, natejto ploche bude realizovaná nová asfaltovávrstva. Na ploche bude realizovaná maľbahracích čiar (volejbalové ihrisko cca 9x18m).
* **asfaltovom ihrisku „D“ (pre pohybové hry väčších detí):** na poškodenej asfaltovej ploche ihriska bude riešené odstránenie povrchovej vrstvy asfaltu, obrubníky budú ponechané podľa potreby, na tejto ploche bude realizovaná nová asfaltová vrstva. Na ploche bude realizovaná maľba hracích čiar (basketbalové ihrisko cca 11,5 x 19,5 m);
* **asfaltovo - pryžovom ihrisku „E“ (pre menšie deti s atraktívnymi hracími prvkami):** na poškodenej asfaltovejploche ihriska bude riešenéodstránenie povrchovej vrstvyasfaltu, obrubníky budúponechané, resp. doplnenépodľa potreby, na tejto plochebude realizovaná nováasfaltová vrstva. Ihrisko budeoplotené novým pletivovým oplotenímvýšky cca 1,8 m s pätkovými základmi.

**Úspešný uchádzač (zhotoviteľ) je povinný mať počas celej doby trvania zmluvy o dielo platné poistenie zodpovednosti za škodu pri výkone svojej podnikateľskej činnosti, kryjúce škody minimálne vo výške ceny diela, ktoré preukáže do 3 pracovných dní odo dňa podpisu tejto zmluvy – predložením kópie platnej zmluvy o poistení zodpovednosti zhotoviteľa, ktorá sa stane prílohou č. 3 zmluvy o dielo tejto časti zákazky (2. časť).**

**Úspešný uchádzač (zhotoviteľ) je povinný do 3 pracovných dní odo dňa podpisu zmluvy o dielo (na 2. časť zákazky) predložiť verejnému obstarávateľovi (objednávateľovi) zábezpeku na splnenie zmluvných záväzkov vo výške rovnajúcej sa 10 % z dohodnutej zmluvnej ceny (vrátane DPH) za dielo prostredníctvom bankovej záruky alebo zložením finančných prostriedkov na účet verejného obstarávateľa/objednávateľa. Zábezpeka na splnenie zmluvných záväzkov sa stane prílohou č. 4 zmluvy o dielo tejto časti zákazky (2. časť).**

3. časť: **Vybavenie detských ihrísk**

**Popis jestvujúceho stavu detských ihrísk:**

Plochy ihrísk neboli v minulosti opravované. Ihriská postrádajú kvalitné hracie prvky pre deti, súčasné prvky sú pozostatkami pôvodných ihrísk (pôvodné oceľové rámy pre závesné hojdačky, na rámoch v súčasnosti absentujú závesné hojdačky, na jednom ráme sú zavesené pneumatiky ako provizórna náhrada hojdačky, pieskoviská sú síce doplnené pieskom, ale absentuje ochrana proti zvieratám.

**Predmet zákazky na vybavenie detských ihrísk pozostáva najmä z nasledovných prác a dodávok na:**

* **asfaltovom ihrisku „A“ (pre pohybové hry menších detí):** v SZ časti ihriska bude osadený 1 basketbalový kôš (menšia výška - pre deti);
* **asfaltovom ihrisku „B“ (pre pohybové hry väčších detí):** v strednej časti ihriska budú osadené 2 ksstĺpikov pre osadenie siete;
* **ihrisku „C“ (s hojdačkami):** na jestvujúcej zatrávnenej ploche ihriska budeodstránená oceľová rámová konštrukcia prezávesné hojdačky, vrátane základu; na tejtoploche bude osadená nová rámová konštrukciapre 2 závesné hojdačky a dopadová plochaz pryžových dlaždíc;
* **asfaltovom ihrisku „D“ (pre pohybové hry väčších detí):** v čelných častiach ihriska budú osadené 2 ks konštrukcií s basketbalovým košom (pričom 1 ks jestvujúceho bude potrebné odstrániť);
* **asfaltovo - pryžovom ihrisku „E“ (pre menšie deti s atraktívnymi hracími prvkami):** Na ihrisku budepotrebné najprv odstrániťoceľovú rámovú konštrukciupre závesné hojdačky a zvyšnú časť poškodenéhonízkeho oceľového oplotenia (do výšky 1 m) v dĺžke cca 10 m. Vovybraných častiach budúrealizované dopadové pryžovéplochy. Na zrevitalizovanej plocheihriska budú doplnené nové hracie prvky: nová rámová konštrukcia s dvoma závesnýmihojdačkami, malý kolotoč, dvepružinové hojdačky, domček sošmýkačkou, tabuľa na písanie kriedoua lanová preliezačka.
* **Dodávané herné prvky detského ihriska musia byť certifikované, vyrobené a osadené v súlade s normami na výrobky pre deti: STN EN 1176 - pre bezpečné verejné ihriská (alebo ekvivalentný podľa národnej legislatívy) a STN EN 1177 - dopadové plochy detských ihrísk (alebo ekvivalentný podľa národnej legislatívy), čo uchádzač preukáže už pri predložení ponuky formou originálu alebo úradne osvedčenej kópie certifikátu alebo iného dokumentu, ktorý potvrdí, že ponúkané herné prvky sú vyrobené v súlade s požiadavkami noriem STN EN 1176 a STN EN 1177, resp. ekvivalent (najčastejšie certifikát vystavený akreditovaným laboratóriom, prípadne vyhlásenie o zhode alebo protokoly o skúškach).**

---------------------------------------------------------------------------------------------------------------------------------------

Verejný obstarávateľ predkladá podrobný opis predmetu zákazky v projektovej dokumentácii a vo výkaze výmer, ktoré si je možné stiahnuť pre:

1. časť: **Regenerácia zelene vo vnútrobloku sídliska na ul. Mallého, Skalica** (označenie SO 01) – na elektronickej adrese: <https://www.skalica.sk/oznamy/regeneracia-vnutrobloku-sidliska-na-malleho-ul-v-skalici-1018sk.html>

2. časť: **Regenerácia spevnených plôch vo vnútrobloku sídliska na ul. Mallého, Skalica** (označenie SO 02)– na elektronickej adrese: <https://www.skalica.sk/oznamy/regeneracia-vnutrobloku-sidliska-na-malleho-ul-v-skalici-1018sk.html>

3. časť: **Vybavenie detských ihrísk** (označenie SO 03)– na elektronickej adrese: <https://www.skalica.sk/oznamy/regeneracia-vnutrobloku-sidliska-na-malleho-ul-v-skalici-1018sk.html>

Ak je niekde použitý konkrétny výrobca, výrobný postup, značka, patent, typ, krajina, oblasť alebo miesto pôvodu alebo výroby, prípadne niektorý z použitých parametrov, alebo rozpätie parametrov identifikuje konkrétny typ výrobku, alebo výrobok konkrétneho výrobcu, osoba podľa 8 zákona umožňuje nahradiť takýto výrobok ekvivalentným výrobkom alebo ekvivalentom technického riešenia pod podmienkou, že ekvivalentný výrobok alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené technológie, materiály a zariadenia určené. Pri výrobkoch a príslušenstvách konkrétnej značky, uchádzač môže predložiť aj ekvivalenty inej značky v rovnakej alebo vyššej kvalite.